Toksiese meer in Rusland word selfie-sensasieOp dié bord staan “Maledive” (12 Julie 2019) (Foto: AP Photo/Ilnar Salakhiev) Inwoners in ŉ stad in Siberië, Rusland, hoef nie ver te reis vir foto’s van turkoois water te neem nie. Duisende inwoners van Novosibirsk, insluitend pasgetroudes, deel talle foto’s op Instagram van dié meer met sy helder blou water. Daar word nou grappenderwys na die meer verwys as die “Siberiese Maledive”. Die water is egter blou vanweë ŉ chemiese reaksie tussen giftige afvalelemente van ŉ plaaslike kragstasie en omgewingskenners waarsku mense om nie in kontak te kom met die water nie. Die Siberiese kragopwekkingsmaatskappy het Vrydag gesê hy het wagte ontplooi om oortreders te verhoed om naby die water te kom, maar hou vol die meer hou nie enige omgewingsgevaar in nie. Die meer is geleë in Novosibirsk, ongeveer 2 800 km oos van Moskou.